b'\n_START_ARTICLE_\nSheiken\n_START_SECTION_\nHandling\n_START_PARAGRAPH_\nDen arabiske sjeiken Ahmed Ben Hassan (Rudolph Valentino) forelsker seg i den viljesterke og moderne Lady Diana Mayo (Agnes Ayres), som mener at ekteskap er det verste som kan skje med en kvinne. Sjeiken kidnapper henne og f\xc3\xb8rer henne til sin storslagne teltplass i Sahara-\xc3\xb8rkenen. En rekke eventyr og en lang kamp om Dianas kj\xc3\xa6rlighet venter.\n_START_SECTION_\nMottakelse\n_START_PARAGRAPH_\nSheiken ble en stor kinosuksess som satte publikumsrekorder og ble et h\xc3\xb8ydepunkt i Valentinos karriere. Det var ogs\xc3\xa5 denne filmen som gjorde ham til superstjerne, elsket av det kvinnelige kinopublikummet. Filmen inspirerte flere imitasjoner og parodier, og den fikk senere en nyutgivelse. Oppf\xc3\xb8lgeren Sjeikens s\xc3\xb8nn ble utgitt i 1926._NEWLINE_Det amerikanske filminstituttet (AFI) har k\xc3\xa5ret filmen til tidenes 80. beste kj\xc3\xa6rlighetsfilm fra USA.'